# Usability

### Litteratur:

<http://www.copenux.dk/usability>

<https://measuringu.com/rating-severity/>

<https://www.prosa.dk/artikel/hvad-er-usability/>

## Hvad er Usability?

**Brugervenlighed eller usability er ifølge den officielle definition: "i hvor høj grad et produkt kan bruges af en bestemt brugergruppe til at opnå bestemte mål med effektivitet, nemhed og tilfredshed i en bestemt brugskontekst". Men hvad betyder det i praksis?**

## Alvorsgrad og udbredelse

ISO-standarden som definerer brugervenlighed (usability), indleder med at fastslå, ”I hvor høj grad” et produkt kan bruges. Dette hentyder til at man ikke kan sige om en funktion er brugervenlig eller ej. Der er nuancer af brugervenlig som bestemmes af 2 parametre

* Alvorsgrad
* Udbredelse

**Alvorsgraden** af et brugervenlighedsproblem kan vurderes både med test og inspektion.

**Udbredelse** af et brugervenlighedsproblem kan kun vurderes med test.

Brugervenligheden på et website kan foretages med 2 metoder

* Usability-test (med brugere)
* Usability-inspection (uden brugere)

### Alvorsgrad

Alvorsgrad af et brugervenlighedsproblem hentyder til hvor alvorlige konsekvenser det kan give. Som et eksempel vil det ikke være af alvorlig karakter, hvis et fornavn skrives i et efternavn felt. Derimod vil reservation af en flybillet have større konsekvenser, hvis brugervenligheden gør at datoen ikke vælges korrekt. Hvis problemet findes flere steder på websitet, vil alvorsgraden også være højere.

Alle identificerede usability problemer, som findes enten ved en test eller inspektion, burde blive beskrevet i en rapport og blive vurderet ud fra en standardiseret skala.

### Udbredelse

Hvis der i en usability test, er 2 ud af 5 personer der støder på et problem, vil udbredelsen alt andet lige være mindre end hvis alle 5 personer stødte på problemet. Dette skal være med til at prioritere hvilke fejl der skal rettes først.

Ud fra sandsynlighedsberegninger, er det muligt at forudse hvor udbredt problemet vil være hos brugerne. Hvis 5 ud af 5 brugere møder et problem under en test, kan vi med 95 % sandsynlighed sige, at et sted mellem 59,9 % og 100 % af alle brugere vil møde problemet. Hvis 2 ud af 5 brugere møder problemet under en test, kan vi med 95 % sandsynlighed sige, at et sted mellem 11,6 % og 77 % af alle brugere vil møde problemet.

Selvom der i en usability test kun deltager 5-8 personer, vil der være en større fejlmargin end hvis der deltog flere hundrede brugere. Dog går det på overordnet, at finde ud af hvor problemer ligger og det kan sagtens lade sig gøre med antal brugere.

De problemer der findes under testen, skal dokumenteres i form af hvor mange brugere der er stødt på problemet og bør endvidere sandsynlighed beregnes.